У лістападзе і снежні 1920 г. слуцкія паўстанцы змагаліся за ўсталяванне і прызнанне Беларускай Народнай Рэспублікі. Падзеленасць Беларусі паміж Польшчай і Расіяй стала асноўнай прычынай паўстання Слуцкага збройнага чыну. Падчас бальшавіцка-польскай вайны 1919-1920 гг. Случчына некалькі разоў пераходзіла ад Польшчы да Расіі і наадварот, а пасля стала нейтральнай тэрыторыяй. Случчакі не хацелі ўлады чужынцаў, адстойвалі сваю беларускую дзяржаву. У лістападзе 1920 г Рада Случчыны прыняла рашэнне абараняць Беларусь, неглядзячы на колькасную перавагу ворагаў. З 27 лістапада па 31 снежня людзі са зброяй у руках баранілі незалежнасць, многія з іх загінулі.